అన్ని రాష్ట్రాలు మరియు కేంద్ర‌పాలిత ప్రాంతాల ముఖ్య‌మంత్రుల‌ తో సమాలోచనలు జరిపిన ప్ర‌ధాన మంత్రి

కోవిడ్ -19 మ‌హ‌మ్మారి ని అంతం చేయ‌డానికి జ‌రుగుతున్న పోరాటం లో భాగం గా భవిష్య‌త్తు కార్యాచ‌ర‌ణ‌ ను గురించి చర్చించడం కోసం రాష్ట్రాలు, కేంద్ర‌పాలిత ప్రాంతాల ముఖ్య‌మంత్రుల‌ తో ప్ర‌ధాన‌ మంత్రి‌ ఈ రోజు న స‌మావేశ‌మ‌య్యారు. ప్ర‌ధాన‌ మంత్రి తన ప్రసంగాన్ని మొదలుపెడుతూ, ‘‘భార‌త‌దేశం లో విశ్వమారి ఏయే ప్రాంతాల కు విస్త‌రించిందో, మరి అలాగే అత్యధికం గా ప్ర‌భావితం అయినటువంటి ప్రాంతాలు ఏమేమిటి అనే అంశాల పై ప్రస్తుతం మనకు సముచితమైన స్పష్ట సూచనలు ఉన్నాయి. అదీ కాక, గ‌త కొన్ని వారాలు గా, ఇటువంటి కాలం లో ఆచరించవలసినటువంటి ప్రక్రియల ను గురించి జిల్లా స్థాయి వ‌ర‌కు గల అధికారులు అవ‌గాహ‌న ను ఏర్పరచుకొన్నారు’’ అని పేర్కొన్నారు. కోవిడ్ -19 యొక్క వ్యాప్తి ని ఈ విధం గా అవ‌గాహ‌న చేసుకోవడం ఆ ప్రపంచ వ్యాప్త వ్యాధి తో దేశం తదేక దృష్టి తో పోరాటం చేయడం లో సహాయకారి కాగలుగుతుంది అని ప్రధాన‌ మంత్రి అన్నారు. ‘‘మరి ఈ కారణం గా, క‌రోనా వైర‌స్ కు వ్య‌తిరేకం గా చేస్తున్న ఈ పోరాటం లో అవలంబించవలసినటువంటి వ్యూహం పైన మ‌నం ఇక ఇతోధిక శ్రద్ధ ను వహించగలుగుతాము. ప్ర‌స్తుతం మ‌న ముందు రెండంచెల స‌వాల్ వుంది. వాటిలో ఒకటోది ఈ వ్యాధి విస్త‌ర‌ణ రేటు ను అరిక‌ట్టడమూ, రెండోది అన్ని మార్గ‌ద‌ర్శ‌కాల‌ ను పాటిస్తూనే సార్వజనిక కార్యకలాపాల ను పెంచడమూను; మరి ఈ రెండు ల‌క్ష్యాల‌ ను సాధించే దిశ గా మ‌నం కృషి చేయాలి’’ అని ప్ర‌ధాన‌ మంత్రి అన్నారు. కోవిడ్ -19 గ్రామీణ ప్రాంతాల కు పరచుకోకుండా అరికట్టడం పైన ప్ర‌స్తుతం ప్రయత్నం చేయవలసి ఉంది అని కూడా ప్ర‌ధాన‌ మంత్రి అన్నారు. ఆర్థిక వ్య‌వ‌స్థ‌ పై ఒక మార్గసూచీని రూపొందించడం కోసం రాష్ట్రాలు ఇచ్చిన స‌ల‌హాల‌ కు సముచిత రీతి న పరిశీలిస్తామని ప్ర‌ధాన‌ మంత్రి అన్నారు. కోవిడ్ -19పై దేశం సాగిస్తున్న పోరాటం లో ప్ర‌ధాన‌ మంత్రి అందిస్తున్న నాయ‌క‌త్వం ప్ర‌శంస‌నీయం గా ఉంద‌ని ముఖ్య‌మంత్రులు అన్నారు. దేశం లో వైద్య రంగ సంబంధిత మరియు ఆరోగ్య రంగ మౌలిక స‌దుపాయాల‌ ను బ‌లోపేతం చేయవలసిన అవ‌స‌రం ఉంద‌ని కూడా వారు ప్రముఖం గా ప్రస్తావించారు. సరిక్రొత్త వ్యక్తుల కు సంక్రమణ ద్వారా వ్యాధి వ్యాపించడాన్ని, ప్ర‌త్యేకించి గ్రామీణ ప్రాంతాల లో వ్యాధి వ్యాపించడాన్ని, అడ్డుకోవాలి అంటే వ‌ల‌స కార్మికులు, కూలీలు తిరిగి వచ్చిన కారణం గా సామాజిక దూరం తాలూకు మార్గ‌ద‌ర్శ‌కాల‌ ను కచ్చితం గా అమ‌లు చేయడం పైన, మాస్కుల‌ ను ఉపయోగించడం పైన మరియు చేతుల ను తరచు గా పరిశుభ్రపరచుకొంటూ ఉండటం పైన తదేక దృష్టి వహించవలసిన అవసరం ఉందంటూ ముఖ్యమంత్రుల లో అనేక మంది వారి యొక్క అభిప్రాయాలను వ్యక్తం చేశారు. విదేశాల లో చిక్కుకుపోయి తిరిగివస్తున్న భార‌తీయుల‌ కు త‌ప్ప‌నిస‌రి గా ఏకాంతవాసం లో ఉంచాలన్న అంశం కూడా ప్రముఖం గా చర్చ కు వచ్చింది. ఆర్థిక వ్య‌వ‌స్థ‌ పై ముఖ్యమంత్రులు వారు చేసిన సూచనలు, నలహాల లో భాగం గా- ఎమ్ ఎస్ఎమ్ ఇ లకు , విద్యుత్తు వంటి మౌలిక సుదపాయాల కల్పన పథకాల కు సాయపడాలని, రుణాల‌ పై వ‌డ్డీ రేటుల ను త‌గ్గించాల‌ని, వ్య‌వ‌సాయ ఉత్ప‌త్తుల క్రయ విక్రయాల కు అవకాశాలను క‌ల్పించాల‌ని- అభిప్రాయాలు వెలిబుచ్చారు. కోవిడ్ -19 పై సాగిస్తున్న యుద్ధం లో ముఖ్య‌మంత్రులు మార్పు తటస్థించినప్పుడు ప్రతిచర్యల కు దిగే కంటే పరివర్తన కు నాంది పలుకుతూ ముందస్తు గా చర్యల ను చేపడుతూ వారి యొక్క పాత్ర ను చక్కగా నిర్వర్తిస్తూ ఉన్నారని, అంతేకాక వారి వారి రాష్ట్రాల లో అట్టడుగు స్థాయి లో సంపాదించిన అనుభ‌వం ఆధారం గా విలువైన స‌ల‌హాల తో ముందుకు వచ్చారని ప్ర‌ధాన‌ మంత్రి అంటూ వారి కి ధన్యవాదాలు పలికారు. కోవిడ్ -19 కార‌ణం గా ప్ర‌పంచం లో ప్రాథమిక మార్పు లు వ‌చ్చాయ‌ని, ఈ విష‌యాన్ని మ‌నం అవ‌గాహ‌న చేసుకోవాల‌ని ప్ర‌ధాన‌ మంత్రి అన్నారు. ప్ర‌పంచ యుద్ధాల సందర్భంలో వలెనే ఇకమీదట ప్రపంచం క‌రోనా కు పూర్వం, క‌రోనా కు అనంత‌రం మాదిరి గా వ్యవహారం లోకి వస్తుందని, మరి ఇది మ‌నం పనుల ను ఎలా పూర్తి చేయగలమన్న అంశం లో గ‌ణ‌నీయ‌మైన మార్పుల ను తీసుకువస్తుంద‌ని ప్ర‌ధాన‌ మంత్రి అన్నారు. నూత‌న జీవ‌న మార్గం ‘జ‌న్ సే లేక‌ర్ జ‌గ్ త‌క్’ అనే నియ‌మం మీద సాగుతుంద‌ని, ఒక వ్య‌క్తి మొదలు యావత్తు మాన‌వాళి వ‌ర‌కు ఇది ఆధార‌ప‌డి ఉంటుంద‌ని ప్ర‌ధాన‌ మంత్రి అన్నారు. నూత‌న వాస్త‌విక‌త‌ కు అనుగుణం గా మనమంతా ప్ర‌ణాళిక‌ల ను త‌యారు చేసుకొనితీరాలి అని ఆయన అన్నారు. ‘‘క్ర‌మ క్ర‌మంగా లాక్ డౌన్ నుండి బయట‌ప‌డ‌డానికి గాను మ‌నం ప్ర‌య‌త్నిస్తున్న‌ప్ప‌టికీ, ఒక టీకామందు ను గాని లేదా ఏదైనా ఒక పరిష్కారాన్ని గాని మనం కనుగొననంత వరకు, వైరస్ పై సమరం లో మ‌న‌ దగ్గర ఉన్నటువంటి అతి పెద్ద ఆయుధం సామాజిక దూరాన్ని పాటించడం అని మనం నిత్యం గుర్తుంచుకోవాలి’’ అని ప్ర‌ధాన‌ మంత్రి అన్నారు. రెండు గజాల దూరాన్ని పాటించడానికి గల ప్రాధాన్య‌ాన్ని గురించి ప్ర‌ధాన‌ మంత్రి పునరుద్ఘాటించారు. రాత్రి పూట క‌ర్ఫ్యూ విధించాలంటూ అనేక మంది ముఖ్య‌మంత్రులు చేసిన సూచన ప్ర‌జ‌ల లో జాగరూకత తో ఉండాల‌నే భావ‌న‌ ను తప్పక పున:పుష్టి చేస్తుంది అని కూడా ఆయన అన్నారు. ముఖ్య‌మంత్రులంతా లాక్ డౌన్ కు సంబంధించి విశిష్ట సమాచారాన్ని అందించాలని ప్ర‌ధాన‌ మంత్రి కోరారు. ‘‘ముఖ్య‌మంత్రులూ మీ మీ రాష్ట్రాల లో లాక్ డౌన్ కు సంబంధించి ఎలా వ్య‌వ‌హ‌రించాల‌ని తలపోస్తున్నారో ఒక విస్తృతమైన వ్యూహాన్ని మే నెల 15వ తేదీ కల్లా నాకు తెలియజేయిండి అంటూ మీ అందరి ని నేను అభ్యర్థిస్తున్నాను. లాక్ డౌన్ కాలం లోన మరియు దానిని క్రమబద్ధమైన రీతి లో ఎత్తివేసిన తరువాత ఎదురుకాగల వివిధ సూక్ష్మ స్థితుల ను ఏ రకం గా సంబాళించేదీ రాష్ట్రాలు ఒక నమూనా ను రూపొందించి వెల్లడి చేయాలని కూడా నేను కోరుతున్నాను’’ అని ఆయన అన్నారు. ‘మన ముందుకు వచ్చి నిలచే వేరు వేరు స‌వాళ్ల‌ తో తలపడడం కోసం మనకు ఒక స‌మ‌గ్ర‌మైన దృష్టికోణం అవసరపడుతుంది. దేశం లో రుతుప‌వ‌నాలు ప్రవేశించే వేళ కు కోవిడ్-19 తో సంబంధం ఉండనటువంటి రోగాలు మరెన్నో వ్యాప్తి చెందవచ్చు, వాటిని ఎదుర్కోవ‌డానికి వీలు గా మన చికిత్స మరియు ఆరోగ్య ప్రణాళికల‌ ను తప్పక సిద్ధం చేసుకొని మరింత బ‌లోపేతం చేసుకోవాలి’ అని ప్ర‌ధాన‌ మంత్రి అన్నారు. అలాగే విద్య రంగం లో బోధ‌న‌ కు మరియు అధ్యయనానికి సంబంధించిన క్రొత్త నమూనా ల‌ను ఏ రీతి లో అమలుపరచాలనే అంశం పైన కూడా ఆలోచన లు చేయండి అంటూ విధాన రూపకర్తల ను ప్ర‌ధాన‌ మంత్రి కోరారు. ప‌ర్యాట‌క రంగాన్ని గురించి ప్ర‌ధాన‌ మంత్రి ప్ర‌స్తావిస్తూ, దేశీయ ప‌ర్యాట‌క రంగానికి అవకాశాలు లభిస్తాయన్న అభిప్రాయం తనకు కలుగుతోందని, అయితే మనం దీనికి సంబంధించిన రూపురేఖల పై దృష్టి పెట్టవలసివుంద‌న్నారు. ‘లాక్ డౌన్ ఒకటో ద‌శ లో అవసరమని భావించిన అటువంటి చ‌ర్య‌ లు రెండో ద‌శ‌ కు చేరిన స్థితి లో అక్కర లేద‌న్నది, మరి ఇదే విధం గా మూడో ద‌శ‌ లో అవసరమని భావించిన చ‌ర్య‌ ల అగత్యం నాలుగో ద‌శ‌ లో ఉండదనేది త‌న గ‌ట్టి అభిప్రాయం’ అని ప్ర‌ధాన‌ మంత్రి అన్నారు. రైళ్ల సేవల ను పున:ప్రారంభించడాన్ని గురించి ప్రధాన మంత్రి ప్రస్తావిస్తూ, ఆర్థిక కార్య‌క‌లాపాల‌ను పెంచ‌డానికి గాను ఇది అవసరం అన్నారు. అయితే అన్ని మార్గాల లో రైళ్ల సేవల ను తిరిగి మొదలుపెట్టడం జరుగదని కూడా ఆయన తెలిపారు. ప‌రిమిత సంఖ్య‌ లోనే రైళ్లు న‌డుస్తాయి అని ఆయన చెప్పారు. ప్రధాన మంత్రి తాను ఇప్పటికీ ఆశాభావంతో ఉన్నట్లు చెప్పారు. ఇదే మాదిరి గా ఏ ఒక్క రాష్ట్రం అయినా నిరాశ గా ఉన్నట్టు సంకేతాన్ని ఇవ్వలేదు అని, మరి ఈ సామూహిక సంకల్పమే భారతదేశాని కి కోవిడ్ -19 తో సాగిస్తున్న పోరు లో గెలుపు ను ప్రసాదిస్తుందన్న ధీమా ను ప్ర‌ధాన‌ మంత్రి వ్య‌క్తం చేశారు. కోవిడ్-19 కాలం గడచిపోయిన త‌రువాత భారతదేశాని కి లభించేటటువంటి అవ‌కాశాల నుండి తప్పక ల‌బ్ధి ని పొందాలి అని ప్ర‌ధాన‌ మంత్రి అన్నారు.